Document ID: 31995D0460

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Οκτωβρίου 1995 που αφορά μια αίτηση παρέκκλισης που υπέβαλε η Ομοσπονδιακή Δημοκρατία της Γερμανίας βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου για την προσέγγιση των νομοθεσιών των κρατών μελών σχετικά με την έγκριση τύπου των μηχανοκινήτων οχημάτων και των ρυμουλκουμένων τους (Το κείμενο στη γερμανική γλώσσα είναι το μόνο αυθεντικό) (95/460/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 70/156/ΕΟΚ του Συμβουλίου της 6ης Φεβρουαρίου 1970 για την προσέγγιση των νομοθεσιών των κρατών μελών σχετικά με την έγκριση τύπου των μηχανοκινήτων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 93/81/ΕΟΚ της Επιτροπής (2),
Εκτιμώντας:
την αίτηση που υπέβαλαν οι αρχές της Ομοσπονδιακής Δημοκρατίας της Γερμανίας στις 5 Δεκεμβρίου 1994 η οποία αφορά την έγκριση παρέκκλισης από την Επιτροπή βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ 7 ότι η εν λόγω αίτηση συνοδευόταν από έκθεση που περιείχε όλα τα στοιχεία που απαιτεί το προαναφερθέν άρθρο 8 7 ότι οι εν λόγω αιτήσεις αφορούν ένα τύπο λαμπτήρα εκκένωσης αερίων που προορίζεται να εξοπλίσουν τους προβολείς των μηνανοκινήτων οχημάτων 7 ότι οι πληροφορίες που κοινοποιήθηκαν από την αρχές της Ομοσπονδιακής Δημοκρατίας της Γερμανίας καταδεικνύουν ότι η τεχνική και η αρχή των νέων αυτών τύπων λαμπτήρων εκκένωνσης αερίων και προβολέων είναι ασύμβατες με τις ισχύουσες απαιτήσεις της κοινοτικής νομοθεσίας 7 ότι ωστόσο οι περιγραφές δοκιμών και των αποτελεσμάτων τους, καθώς και οι μετρήσεις που πραγματοποιήθηκαν για την οδική ασφάλεια είναι ικανοποιητικές και εξασφαλίζουν επίπεδο ασφαλείας ισοδύναμο με εκείνο των λαμπτήρων που καλύπτονται από τις απαιτήσεις των ισχυουσών οδηγιών, και ιδίως της οδηγίας 76/761/ΕΟΚ (3) του Συμβουλίου της 27ης Ιουλίου 1976 για την προσέγγιση των νομοθεσιών των κρατών μελών σχετικά με τους προβολείς των μηχανοκίνητων οχημάτων που λειτουργούν ως φανοί πορείας ή/και φανοί διασταύρωσης, και τους ηλεκτρικούς λαμπτήρες πυράκτωσης για τους προβολείς αυτούς 7 ότι οι νέοι αυτοί τύποι λαμπτήρων εκκένωσης αερίων και προβολέων ανταποκρίνονται στις απαιτήσεις των κανονισμών που ενέκρινε η Οικονομική Επιτροπή των Ηνωμένων Εθνών για την Ευρώπη 7 ότι, υπό την προοπτική αυτή, είναι σκόπιμο να επιτραπεί από τώρα η χορήγηση έγκρισης ΕΚ για τα οχήματα που είναι εξοπλισμένα με προβολείς εφοδιασμένους με αυτούς τους τύπους λαμπτήρων, οι οποίοι αποτελούν το αντικείμενο της αίτησης παρέκκλισης, με την προϋπόθεση ότι τα οχήματα αυτά θα διαθέτουν αυτόματο σύστημα διόρθωσης της κλίσης των φανών, σύστημα φανοκαθαριστήρων και σύστημα που εξασφαλίζει μόνιμη λειτουργία της δέσμης διασταύρωσης 7 ότι η σχετική κοινοτική οδηγία θα αποτελέσει το αντικείμενο τροποποιήσεων προκειμένου να επιτραπεί η διάθεση στην αγορά λαμπτήρων εκκένωσης που αποτελούν προϊόντα αυτής της νέας τεχνολογίας και προβολέων εφοδιασμένων με τους λαμπτήρες αυτούς 7 ότι η Επιτροπή για την προσαρμογή στην τεχνική πρόοδο των οδηγιών που αφορούν την εξάλειψη των τεχνικών εμποδίων στις εμπορικές συναλλαγές στον τομέα των μηχανοκίνητων οχημάτων, η οποία έχει συσταθεί από την οδηγία 70/156/ΕΟΚ, συμφωνεί με το μέτρο που προβλέπει η παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Επιτροπή εγκρίνει την αίτηση παρέκκλισης που υπέβαλε η Ομοσπονδιακή Δημοκρατία της Γερμανίας, υποστηριζόμενη από εκείνην της 5ης Δεκεμβρίου 1994, βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ, για έναν τύπο λαμπτήρων εκκένωσης αερίων που προορίζονται να εξοπλίσουν τέσσερις τύπους προβολέων των μηχανοκινήτων οχημάτων.
Η αίτηση εγκρίνεται με την προϋπόθεση ότι τα οχήματα αυτά θα διαθέτουν αυτόματο σύστημα διόρθωσης της κλίσης των φανών, σύστημα φανοκαθαριστήτων και σύστημα που εξασφαλίζει μόνιμη λειτουργία της δέσμης διασταύρωσης.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 19 Οκτωβρίου 1995.

Labels: 8
18
15